Nyu-Yorkda amerikalik rassomning ishi 110,5 mln dollarga sotildi

Nyu-Yorkdagi auksionda amerikalik rassom Jan-Mishel Baskiyaning nomsiz surati 110,5 mln dollarga sotildi. Bu haqda Sotheby’s auksion uyi bo‘limi ma'lum qildi. 
Ta'kidlanishicha, bu narx Baskiya ishlari uchun to‘langan eng katta haq bo‘ldi. Savdolar bor-yo‘g‘i 10 daqiqa davom etgan.
1982 yilda chizilgan surat o‘zidan ko‘k fondagi qora bosh tasvirini aks ettiradi.
Baskiya 1980-yillarda graffiti-rassom sifatida ijodini boshlagan, keyinchalik neoekspressionizm uslubidagi ishlari bilan tanilgan. Rassom 1988 yilda giyohvand moddalar qabul qilishdan 27 yoshida vafot etgan.